stanford-oval/wikipedia huggingface dataset:
Krakataun tulivuorenpurkaus 1883
Purkaus

Krakataun purkaus alkoi toukokuussa 1883. Saksalaisen sotalaiva Elizabethin kapteeni raportoi tuolloin Krakataun yläpuolella näkyvistä tuhkapilvistä, jotka olivat kymmenen kilometriä korkeita. Seuraavien kahden kuukauden aikana monet laivat ja veneet kävivät paikalla ja havaitsivat jyrinää ja hehkuvia pilviä. Läheisten saarten asukkaat järjestivät juhlia hehkuvan taivaan kunniaksi.
Elokuun 26. päivänä kello 12.53 Krakataulla tapahtui räjähdys, joka nostatti 25 kilometrin tuhkapatsaan Perboewatanin huipun ylle. Seuraavan päivän aamuna tapahtui neljä valtavaa räjähdystä, jotka kuultiin aina 4 500 kilometrin päässä Perthissä saakka. Räjähdysten seurauksena Perboewatan ja Danan romahtivat mereen.
Ensimmäinen räjähdys puhkaisi vuoren magmasäiliön ja päästi meriveden virtaamaan kuuman laavan sekaan. Sen seurauksena vesi kiehahti välittömästi ja synnytti ylikuumentunutta höyryä, joka työnsi pyroklastiset vyöryt 100 kilometrin tuntinopeudella aina 40 kilometrin päähän.
Purkauksen voimakkuus VEI-asteikolla oli 6. Räjähdys vastasi arviolta 200 megatonnia TNT:tä eli 10 000 -kertaisesti vuoden 1945 Hiroshiman atomipommin räjähdystä ja 10-kertaisesti vuoden 1980 St. Helensin purkausta.
Räjähdyksissä vapautui ilmakehään arviolta 45 kuutiokilometriä ainesta. Taivas pimeni jopa yli 440 kilometrin päässä purkauksesta. Purkauksen lähellä pimeyttä kesti kolme päivää. Tuhkaa laskeutui laivojen kannelle 6 000 kilometrinkin päässä. Räjähdysten paineaallot kiersivät maapallon vähintään seitsemän kertaa, ja ne rekisteröityivät kaikkiin barografeihin.
Vaikutukset

Krakataun purkaus vuonna 1883 oli yksi nykyhistorian tuhosimmista tulivuorenpurkauksista. Yli 36 000 ihmistä kuoli tsunameihin ja kuumuuteen. Taivaalta satanut vulkaaninen kivi ja vulkaaniset kaasut surmasivat ihmisiä Länsi-Jaavalla ja Sumatralla. Vuoren romahduksesta aiheutuneet 40-metriset tsunamit surmasivat sitäkin enemmän ihmisiä iskettyään rannikoille ja tuhosivat 165 kylää.
13 päivän kuluessa purkauksesta rikkidioksidi ja muut purkauksessa vapautuneet kaasut alkoivat pimentää auringon valoa. Auringonlaskuista tuli kaikkialla tavallista värikkäämpiä. Maapallon keskilämpötila laski viideksi vuodeksi 1,2 celsiusasteella.
Romahtaneen tulivuoren paikalle nousi merestä vuonna 1927 uusi tuhkakartio, joka sai nimen Anak Krakatau, ‘Krakataun poika’. Se on sittemmin kasvanut korkeutta ja alkanut ajoittain purkautua lievästi.
Aiheesta muualla

Kuvia tai muita tiedostoja aiheesta Krakataun tulivuorenpurkaus 1883 Wikimedia Commonsissa
Yle Areena, Podcastit, Tiedetrippi, kausi 2, jakso 7: Tsunamin ratsastajat – Kapteeni Lindemann ohjasi täyttä höyryä kohti maailmanloppua
Krakatau ja sen kolme kraatteria ennen purkausta. Niiden keskellä purkauksen jälkeen syntynyt Anak Krakatau.
Kolme maalausta vuodelta 1888 näyttää purkauksen vaikutuksen taivaan väriin.
Kotorosl

| Kotorosl |
| --- | --- |
 Kotorosl Jaroslavlin kohdalla
Alkulähde:  Nerojärvi
Laskupaikka:  Volga
Maat:  Venäjä
Pituus:  126 km
Alkulähteen korkeus:  84 m
Virtaama:  30 m³/s
Valuma-alue:  6 370 km²
Kotorosl tai Kotorost (ven. Ко́торосль) on Volgan oikea sivujoki Jaroslavlin alueella Venäjällä. Joki virtaa Nerojärveltä lähellä Rostovia Karabihan läpi ja yhtyy Volgaan Jaroslavlissa. Keskiajalla joki oli tärkeä strategisesti, koska se yhdisti Rostovin isoihin vesireitteihin.[lähde? ] Kotoroslin pääsivujoki on Ustjejoki, joka virtaa Semibratovon läpi Borisoglebiin.
24. huhtikuuta

24. huhtikuuta on gregoriaanisen kalenterin mukaan vuoden 114. päivä (115. päivä karkausvuonna.) Vuodesta on jäljellä 251 päivää.
Nimipäivät

suomalainen kalenteri: Pertti, Albert, Altti
suomenruotsalainen kalenteri: Albert, Albertina
ortodoksinen kalenteri: Elisabet, Liisa, Elisa, Elsa, Sauvo
pohjoissaamenkielinen kalenteri: Albearta
vanhemmissa kalentereissa: Albertiina, Albertus, Longinus, Vega
Tapahtumia

1066 – Halleyn komeetta havaittiin.
1800 – Kongressin kirjasto perustettiin Yhdysvalloissa.
1877 – Venäjän-Turkin sota (1877–1878) alkoi Venäjän julistettua sodan Ottomaanien valtakunnalle.
1898 – Espanjalais-amerikkalainen sota: Espanja julisti sodan Yhdysvalloille.
1916 – Pääsiäiskapina alkoi Irlannissa Patrick Pearsen johdolla.
1961 – Vasa-laiva nostettiin Tukholmassa.
1967 – Kosmonautti Vladimir Komarov kuoli Sojuz 1 -lennolla.
1970 – Kiina laukaisi ensimmäisen satelliittinsa.
1970 – Gambiasta tuli tasavalta.
1975 – Punainen armeijakunta (RAF) tappoi panttivankeja Saksan liittotasavallan lähetystössä Tukholmassa.
1981 – Ensimmäinen IBM PC esiteltiin.
1990 – Hubble-avaruusteleskooppi laukaistiin avaruuteen avaruussukkula Discoveryn lennolla STS-31.
1992 – Jollaksen palkkamurha.
2006 – Dahabin turistialueella Akaban lahden rannalla, Egyptissä räjähti useita pommeja, joiden seurauksena 23 ihmistä kuoli ja yli 160 loukkaantui.
2013 – Savarin vaatetehtaan romahduksessa Bangladeshin Dhakassa kuoli yli 1 100 ihmistä.
Kuomiokoski (yritys)

| Kuomiokoski Oy |
| --- | --- |

 Yhtiön tehdas Mikkelin Kuomiokoskella.
Yritysmuoto:  osakeyhtiö
Perustettu:  1928
Perustaja:  Juho Puttonen
Toimitusjohtaja:  Antti Puttonen
Puheenjohtaja:  Timo Puttonen
Kotipaikka:  Mikkeli
Toimiala:  Jalkineiden valmistus
Tuotteet:  Kuoma-jalkineet, lasten talvivaatteet
Liikevaihto:  15,3 milj. € (2020)
Henkilöstö:  99 (2020)
Kotisivu:  kuoma.fi
Huomioitavaa:  Aik. nimi: Kuomiokoski Kommandiittiyhtiö Puttonen ja K:nit (14.12.1961 saakka)
Infobox OKVirheellinen NIMI-arvo: 
Kuomiokoski Oy on Suomen vanhimpia kenkätehtaita. Se sijaitsee Kuomiokosken kylässä Mikkelin Ristiinassa Etelä-Savossa. Kuoma-kengistään tunnetun yrityksen tuotteita ovat talvi- ja kesäjalkineet, pohjalliset ja syylingit. Kenkiä valmistetaan vuodessa runsaat puoli miljoonaa paria, joista puolet vientiin. Erityisen merkittävä se on lasten talvijalkineiden valmistajana. Suosittuja Kuoma-talvisaappaita on valmistettu vuodesta 1989. Vuonna 1928 perustettu Kuomiokoski on Puttosen suvun perheyritys.
Kuomiokoski valmistaa myös erilaisia muovi- ja puutuotteita, muun muassa siveltimenvarsia. Lisäksi uutena aluevaltauksena yritys on tuonut markkinoille oman lasten talvivaatemalliston, jolle on myönnetty Design from Finland -tunnus. Vaatteet suunnitellaan Suomessa.
Kuoma-jalkineille on myönnetty Suomalaisen Työn Liiton avainlipputunnus.
Kuoman tehtaanmyymälä sijaitsee Kuortissa osoitteessa Siilitie 1.
Aiheesta muualla

Kuomiokosken kotisivut
Kotov

Kotov on muun muassa seuraavien henkilöiden sukunimi:
Aleksandr Kotov (1913–1981), neuvostoliittolainen shakinpelaaja ja kirjailija
Andrei Kotov (s. 1994), kazakstanilainen karateka
Mihail Kotov (1918–1993), neuvostoliittolainen diplomaatti
Oleg Kotov (s. 1965), venäläinen kosmonautti
Tatjana Kotova (s. 1976), venäläinen pituushyppääjä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kontekstivihje

Kontekstivihjeet (engl. contextualization cues) ovat keskustelun ei-referentiaalisia osatekijöitä, hienovaraisia vihjeitä, jotka vaikuttavat merkityksen muotoutumiseen. Kontekstivihjeet kuuluvat kielitieteellisen pragmatiikan, sosiolingvistiikan ja keskusteluntutkimuksen alaan.
Tavanomaista kontekstivihjeitä ovat muiden muassa seuraavat:
prosodia
puhenopeuden muutos
tauko
epäröinti
päällekkäisyys
avaus- ja lopetusrutiinit
eleet ja ilmeet yms.
Kon­tekstivihjeet saavat merkityksen vasta vuorovaikutustilanteessa, ja useat vihjeet ohjaavat tulkintaa yhtä aikaa samaan suuntaan. Kontekstivihjeet ovat kon­trastiivisia: merkitys perustyy muutoksiin. Vihjeiden merkitys riippuu hyvin paljon kulttuurista, sillä ne ovat suhteellisia. Peter Auer havainnollistaa: ”Vihjeen ainoana ’merkityksenä’ on (mukaillakseni Jakobsonin foneemimääritelmää) ’osoitus toiseuteen’”.
Kontekstivihjeet ovat sosiokulttuurista tietoa. Vihjeet aktivoivat kulttuurin jäsenten muistista tietorakenteita, joiden avulla asioita voidaan ymmärtää. Tietorakenteet ovat stereotyyppistä tietoa tilanteesta ja kielenkäytöstä. Kontekstivihje aktivoi tietyn toimintatyypin. Pieni muutos kontekstissa voi saada aikaan suuren muutoksen tulkinnassa.
Stephen C. Levinson on verrannut, että kontekstivihjeet ovat kuin sormeen kiedottu nyöri tai nenäliinaan sidottu solmu. Kontekstivihjeet ovat siksi eräänlaisia toisen asteen symboleita: ne viittaavat tilanteeseen, jossa varsinainen muistaminen tapahtui ja toivon mukaan tapahtuu uudelleen. Kontekstivihjeet eivät korvaa tulkintaprosessia vaan antavat sille suunnan. Ne voivat viitata pitkällekin. Kontekstivihjeet tekevät usein kaksi asiaa yhtä aikaa: ensiksikin ne luovat vastakohtaisuuden ja ilmaisevat, että jotain uutta on ilmassa, ja toisekseen ne rajoittavat tulkintojen määrää.
Kirjallisuutta

Auer, Peter 1992: Introduction: John Gumperz’ Approach to Contextualization. — The Contextualization of Language (toim. Peter Auer & Aldo di Lucio), s. 1–37. Pragmatics and Beyond, new series 22. Amsterdam: Rodopi.
Levinson, Stephen C. 1983: Pragmatics. Cambridge: University Press.
Kotro

Kotro on muun muassa seuraavien henkilöiden sukunimi:
Arno Kotro (s. 1969), opettaja, kirjailija, kolumnisti ja juontaja
Arto Kotro (1944–2010), sotahistorioitsija ja yleisesikuntaeverstiluutnantti
Tuomas Kotro (s. 1993), hiihtosuunnistaja
Ville Kotro (s. 1995), pesäpalloilija
Wihtori Kotro (1896–1960), moukarinheittäjä, kuulantyöntäjä ja kiekonheittäjä.
Konteksti

| --- | --- |
:  Määritelmä:  1. asiayhteys 2. tekstin esiintymisympäristö 
: Wikipediassa ei tällä hetkellä ole varsinaista artikkelia aiheesta Konteksti. Katso konteksti Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Aiheesta muualla

Konteksti Tieteen termipankki. Viitattu 17. joulukuuta 2017.
Albin Kaasinen

Albin Kaasinen (7. huhtikuuta 1892 Liperi – 3. maaliskuuta 1970) oli suomalainen kuvanveistäjä. Hänen pääasiallinen materiaalinsa oli puu, josta hän veisti  melko pienikokoisia hahmoja, jotka esittivät elämänmenoa Kaasisen kotikunnassa Liperissä. Hänen teoksensa ovat humoristisia ja ilmeikkäitä.
Kaasisen vanhemmat olivat suutari Matti Paavo Kaasinen ja Maria Iljeff. Hän kävi viisi luokkaa yhteiskoulua ja 1917 taideyhdistyksen piirustuskoulun. Kaasinen toimi kuvanveistäjänä vuodesta 1916 alkaen ja hän oli myös Käkisalmen kaupungin museon hoitajana vuodesta 1933 alkaen. Kaasinen toimi lisäksi Käkisalmen kansankirjaston johtokunnan puheenjohtajana. Kaasisen pääteoksia olivat  puuveistokset Kyläkuoro, Korkea oikeus, Huutokauppa ja Kokous.
Kaasisen töitä on Helsingin Ateneumissa sekä Hämeenlinnan ja Turun taidemuseoissa. Kaasiselle myönnettiin Pro Finlandia -mitali vuonna 1963.
Aiheesta muualla

Albin Kaasinen taiteilijamatrikkelissa
Kuvanveistäjän alku, Aamulehti 06.10.1903, nro 224, s. 3 Kansalliskirjaston digitaaliset aineistot
Albin Kaasisen puuveistoksia, Suomen Kuvalehti, 25.11.1922, nro 47, s. 7, Kansalliskirjaston digitaaliset aineistot
Kriti Kharbanda

| Kriti Kharbanda |
| --- | --- |
 Kriti Kharbanda vuonna 2014.
Henkilötiedot
Syntynyt: 29. lokakuuta 1990 (ikä 33) New Delhi, Intia
Ammatti:  näyttelijä, malli
Puoliso:  Pulkit Samrat (vih. 2024)
Näyttelijä
Aktiivisena:  2009–
Aiheesta muualla
IMDb 
AllMovie
Kriti Kharbanda (s. 29. lokakuuta 1990 New Delhi) on intialainen näyttelijä ja malli, joka on työskennellyt kannadan-, hindin-, telugun- ja tamilinkielisissä elokuvissa. Kharbanda syntyi punjabiperheeseen New Delhissä ja kasvoi Bangaloressa. Aloitettuaan uransa mallina, hänen ensimmäinen elokuvansa oli telugunkielinen toimintaelokuva Boni vuonna 2009. Seuraava elokuva oli kannadankielinen draamakomedia Chiru vuonna 2010. Hän voitti parhaan kannadankielisen naisnäyttelijän South Indian International Movie Awards -kriitikkopalkinnon toimintakomediasta Super Ranga (2014).
Filmografia

| Vuosi | Elokuva | Rooli | Kieli | Muuta |
| --- | --- | --- | --- | --- |
| 2009 | Boni | Pragathi | Telugu |  |
| 2010 | Chiru | Madhu | Kannada |  |
| 2011 | Ala Modalaindi | Simran | Telugu |  |
| 2011 | Teen Maar | Vasumathi | Telugu |  |
| 2012 | Mr. Nookayya | Anuradha | Telugu |  |
| 2012 | Prem Adda | Girija | Kannada |  |
| 2013 | Galaate | Ankitha | Kannada |  |
| 2013 | Ongole Githa | Sandhya | Telugu |  |
| 2013 | Om 3D | Anjali | Telugu |  |
| 2013 | Googly | Tri Swathi | Kannada | Parhaan kannadanaispääosan South Indian International Movie Awards -ehdokkuus |
| 2014 | Tirupati Express | Prarthana | Kannada |  |
| 2014 | Super Ranga | Naina | Kannada | Parhaan kannadanaisnäyttelijän South Indian International Movie Awards -kriitikkopalkinto Parhaan kannadanaispääosan Filmfare Awards South -ehdokkuus |
| 2014 | Belli | Sneha | Kannada |  |
| 2015 | Minchagi Nee Baralu | Priyanka | Kannada |  |
| 2015 | Bruce Lee: The Fighter | Kavya | Telugu | Parhaan telugunaissivuosan Filmfare Awards South -ehdokkuus Parhaan telugunaissivuosan South Indian International Movie Awards -ehdokkuus |
| 2016 | Raaz: Reboot | Shaina Khanna | Hindi |  |
| 2017 | Bruce Lee | Saroja Devi | Tamili |  |
| 2017 | Maasthi Gudi | Raani | Kannada |  |
| 2017 | Guest iin London | Anaya Shergill | Hindi |  |
| 2017 | Shaadi Mein Zaroor Aana | Aarti Shukla | Hindi |  |
| 2018 | Karwaan | Rumana Salim | Hindi |  |
| 2018 | Dalapathi | Vaidhehi | Kannada |  |
| 2018 | Veerey Ki Wedding | Geet Bhalla | Hindi |  |
| 2018 | Yamla Pagla Deewana: Phir Se | Chikoo | Hindi |  |
| 2019 | Housefull 4 | Rajkumari Meena, Neha Thakral | Hindi |  |
| 2019 | Pagalpanti | Jhanvi | Hindi |  |
| 2020 | Taish | Aarfa Khan | Hindi |  |
| 2021 | 14 Phere | Aditi Karwasra | Hindi |  |
Aiheesta muualla

Wikimedia Commonsissa on kuvia tai muita tiedostoja aiheesta .
Kriti Kharbanda Internet Movie Databasessa. (englanniksi)
Kriti Kharbanda Allmoviessa (englanniksi)
Acid Air Raid

| ”Acid Air Raid” Solar Quest |
| --- | --- | --- |

Singlen tiedot
 Julkaistu: 1993
 Tuottaja(t): Choci
 Tyylilaji: acid trance
 Levy-yhtiö: Choci's Chewns
Solar Questin muut singlet
| ”Acid Crumble” 1993 | ”Acid Air Raid” 1993 | ”Acid Brain EP” 1994 |
Acid Air Raid on brittiläisen Solar Questin vuonna 1993 ilmestynyt maxi-single, joka julkaistiin Chocin omistamalla Choci's Chewns -levymerkillä. Kappale löytyy myös Solar Questin AcidOphilez-kokoelmalevyltä.
Levy sisältää neljä versiota nimikappaleesta ja lukeutuu acid trancen merkittävimpiin julkaisuihin.
Vuonna 2001 Tracid Traxx uudelleenjulkaisi Acid Air Raidin, lisättynä Silent Breedin uudelleenmiksauksella.
Kappaleet

Acid Air Raid (Analogue Attack) – 8.47
Acid Air Raid (Euphoric Acid) – 9.28
Acid Air Raid (George's All Nighter) – 12.08
Acid Air Raid (Ambient) – 6.07
Aiheesta muualla

Acid Air Raid Discogs-sivustolla (englanniksi)
Abdul-Halim Sadulajev

Abdul-Halim Sadulajev (2. kesäkuuta 1966 Argun, Tšetšeno-Ingušetia – 17. kesäkuuta 2006 Argun, Tšetšenia), tunnettiin myös nimellä šeikki Abdul-Halim, koko nimeltään šeikki Abdul-Halim Abu-Salamovitš Sadulajev (Шейх Абдул-Халим Абу-Саламович Садулаев), oli Tšetšenian vastarintajohtaja ja tunnustamattoman Itškerian tšetšeenitasavallan presidentti.
Elämä ennen presidenttiyttä

Nuoruudessaan Abdul-Hamil opiskeli Tšetšenian johtavien teologien opetuksessa ja osallistui aktiivisesti islamilaiseen työhön kotiseudullaan. Hän mm. toimi uskonnonopettajana. 
Ablud-Halim opiskeli Tšetšenian yliopistossa filologiaa, mutta sodan syttyminen esti hänen valmistumisensa. Hän puhuu sujuvasti tšetšeeniä, venäjää ja arabiaa.
Ablud-Halim osallistui  Ensimmäiseen Tšetšenian sotaan. Ensimmäisen ja Toisen Tšetšenian sodan välillä hän piti televisiossa islamilaisia saarnoja ja toimi Jamaatin, islamilaisen sotilasneuvoston johtajana kotikaupungissaan Argunissa. Hän myös piti uskonnollisia luentoja ympäri Tšetšeniaa ja toimi hetken aikaa Argunin moskeijan imaamina. Vuonna 1999 presidentti Aslan Mashadov nimitti hänet jäseneksi šarialakia säätävään komissioon.
Toisessa Tšetšenian sodassa Ablud-Halim toimi kotikaupunkinsa aseellisten joukkojen johtajana.
Hänet nimitettiin kapinallisten johtoon edeltäjänsä Aslan Mashadovin 8. maaliskuuta vuonna 2005 tapahtuneen murhan jälkeen. Ennen presidentiksi nimittämistään Sadullajev oli hyvin vähän tunnettu kotimaansa ulkopuolella.
Tšetšeenilähteiden mukaan vuonna 2003 venäläiset spetsnaz-joukot kidnappasivat Abdul-Halimin vaimon, ja FSB (KGB:n seuraaja) tappoi hänet.
Näkemykset

Sadullajev tuomitsi terrorismin sekä siviileihin kohdistuneet panttivankikaappaukset ja sotatoimet, eikä ryhtynyt kyseisenkaltaisiin toimiin johtajakaudellaan.
Sadullajev ei kuitenkaan suoranaisesti ottanut kantaa Šamil Basajeviin ja hänen toimiinsa. Hän mainitsi haluavansa säilyttää pienen tšetšeenikansan vastarinnan yhtenäisyyden miehittäjää vastaan, eikä loitontaa välejä kehenkään tai pakottaa ketään toimimaan vastoin tahtoaan. On epäselvää, kuinka suurta kannatusta Sadullajev nautti kansan keskuudessa, ja onkin esitetty epäilyksiä, että todellinen valta olisi ollut Basajevin käsissä. Venäjän federaation virallisen kannan mukaan Sadullajev oli ääri-islamilainen wahhabisti.
Kuolema

Sadulajev tapettiin Tšetšenian poliisin erikoisoperaatiossa Argunissa. Hänen lisäkseen iskussa kuoli toinen tšetšeenikapinallinen ja yksi tiedusteluagentti. Tšetšenian tasavallan pääministerin Ramzan Kadyrovin mukaan tšetšeenisissit eivät ikinä tule toipumaan iskusta. Hänen sanomansa mukaan sissit olivat suunnitelleet iskua heinäkuun G8-kokoukseen.
Sadulajevin kuoltua hänen paikkansa presidenttinä otti Doku Umarov. Kuukauden kuluttua Sadulajevin kuolemasta myös Šamil Basajev tapettiin.
Aiheesta muualla

Sadullajevin Radio Free Europe/ Radio Libertylle antaman haastattelun suomennos Suomi–Tšetšenia-seuran sivuilla
BBC:n juttu Sadullajevista (englanniksi)
Albin Granlund

| Henkilötiedot |
| --- | --- | --- | --- |
Koko nimi: Eddie Albin Alexander Granlund
Syntymäaika: 1. syyskuuta 1989 (ikä 35)
Syntymäpaikka: Parainen, Suomi
Pelipaikka: laitapuolustaja
Pituus: 179 cm
Paino: 79 kg
Seura
Seura: FC Inter
Pelinumero: 5
Junioriseurat
2000–2005: PIF
Seurat
| Vuodet | Seura | O | (M) |
| 2006 | PIF/2 | 16 | (3) |
| 2006–2007 | PIF | 35 | (4) |
| 2008–2009 | ÅIFK | 44 | (2) |
| 2009 | PIF | 5 | (0) |
| 2010–2013 | RoPS | 98 | (5) |
| 2014–2017 | IFK Mariehamn | 93 | (0) |
| 2016 | → FC Åland | 1 | (0) |
| 2018–2021 | Örebro | 65 | (0) |
| 2021–2022 | Stal Mielec | 29 | (0) |
| 2022–2023 | IFK Mariehamn | 28 | (2) |
| 2024– | FC Inter | 0 | (0) |
| Yhteensä | Yhteensä | 384 | (16) |
Maajoukkue
| 2017– | Suomi | 21 | (0) |
 Seurajoukkueuran tilastot kattavat vain kansalliset sarjat, päivitetty 6. tammikuuta 2024.  Maajoukkueuran tilastot päivitetty 20. elokuuta 2022.
Albin Granlund (s. 1. syyskuuta 1989 Parainen) on suomalainen jalkapalloilija, joka edustaa Veikkausliigassa pelaavaa FC Interiä. Hän on pelipaikaltaan laitapuolustaja ja pystyy pelaamaan niin oikealla kuin vasemmalla.
Granlund on Pargas IF:n kasvatti ja hän edusti Turun Palloseuran reservijoukkue Åbo IFK:ta ennen siirtymistään Rovaniemen Palloseuraan. Rovaniemelle hän tuli John Allenin houkuttelemana. Granlund antoi RoPS:lle näyttöjä mm. Umbro Cupissa Oulussa ja vakuutti valmennusjohdon sopimuksen arvoisesti. Kauden 2011 jälkeen Granlund oli Veikkausliiga-seura JJK:n testissä, muttei saanut sopimusta. Hän solmi Rovaniemen Palloseuran kanssa vuoden mittaisen jatkosopimuksen toukokuussa 2012. Kaudeksi 2014 Granlund siirtyi IFK Mariehamniin, jossa hän voitti Suomen Cupin vuonna 2015 ja Veikkausliigan mestaruuden kaudella 2016. Marraskuussa 2017 hän teki kolmen vuoden sopimuksen Örebron kanssa. Kolmen kauden ja 65 Allsvenskan-ottelun jälkeen Granlund siirtyi Puolan Ekstraklasaan Stal Mielecin riveihin vapaalla siirrolla tammikuussa 2021. Sopimus Stal Mielecissä ulottui kesään 2022. Sopimuksen umpeuduttua Granlund palasi elokuussa 2022 Suomeen ja IFK Mariehamnin riveihin loppukauden kattavalla sopimuksella.
Granlund ei koskaan saanut tililleen nuorisomaaotteluita, mutta A-maajoukkueessa hän debytoi Marokkoa vastaan 9. tammikuuta 2018. Vuoden 2020 EM-kisojen karsinnoissa Granlund pelasi neljä ottelua, mutta lopulliseen EM-joukkueeseen häntä ei lopulta valittu.
Saavutukset

RoPS
Suomen Cup: 2013
IFK Mariehamn
Veikkausliiga: 2016
Suomen Cup: 2015
Aesthetic Perfection

| Aesthetic Perfection |
| --- | --- |

Tiedot
Toiminnassa:  2000– 
Tyylilaji:  indrustial pop
Kotipaikka:  Los Angeles
Laulukieli:  englanti
Jäsenet:  Daniel Graves Joe Letz
Infobox OKNimi-testi OK: 
Aesthetic Perfection on yhdysvaltalainen elektronisen musiikin projekti, jonka perusti Daniel Graves vuonna 2000. Kokoonpano on esiintynyt Suomessa kahdesti Helsingin Jäähallissa ensimmäisen kerran helmikuussa 2020 osana Euroopan-kiertuettaan ja toisen kerran 03.12.2023 Till Lindemannin lämppärinä.
Diskografia > Studioalbumit

Close to Human (2005)
A Violent Emotion (2008)
All Beauty Destroyed (2011)
'Til Death (2014)
Imperfect (2015)
Blood Spills Not Far from the Wound (2015)
Into the Black (2019)
Aiheesta muualla

Yhtyeen kotisivut
Acid Cinema

Acid Cinema on vuonna 1999 perustettu Oulussa vaikuttava kulttimaineesta nauttiva lyhytelokuvia ja muuta taidetta tuottava kollektiivi. Sen juuret juontuvat 1980-luvun lopulle, mikä tekee Acid Cinemasta yhden vanhimmista yhä toimivista ug-elokuvaryhmistä. Sen tunnetuimpia elokuvia ovat lukuisilla eri festivaaleilla esitetyt The Jolly Scoundrel, Protocop ja Kyylät. Ryhmän elokuvia esitettiin ennen myös MoonTV:n Lataamo-ohjelmassa, ja nykyään suurin osa Acid Cineman kymmenistä elokuvista on ladattavana ryhmän Internet-sivuilta.
Televisiokasvo Sampo Marjomaa on näytellyt joissain Acid Cineman elokuvissa.
Protocop ja The Jolly Scoundrel-elokuvia on esitetty myös elokuvafestivaaleilla Suomen rajojen ulkopuolella.
Ryhmä mediassa

Acid Cineman elokuvia on esitetty mm. Roskaelokuvafestivaaleilla. Protocopin ensi-ilta oli Oulun musiikkivideofestivaaleilla 2005. Ryhmästä on kirjoitettu muun muassa Helsingin Sanomat-, Kaleva-, Oulu-lehti-, MikroBitti-, Forum24- ja Kaltio-lehdissä. Acid Cinemaa on haastateltu mm. Nelosen Uutisissa, ensimmäisten Roskaelokuvafestivaalien yhteydessä.
Kaleva uutisoi The Jolly Scoundrel elokuvan valmistumisen ja se  sai ensi-iltansa oululaisessa AC Willisika-ravintolassa 27.12.2007. The Jolly Scoundrel oli erikoisnäytöksenä myös Oulun Musiikkivideofestivaaleilla ja Oulun Taiteiden yössä 2008.
Acid Cinema on osallistunut Oulun Taiteiden Yöhön vuosina 2008, 2009 ja 2010 järjestämällä ulkoilmaelokuvanäytöksiä yhteistyössä oululaisen mainostoimisto Laboratorio Uleåborgin kanssa. Esitykset ovat kulkeneet nimellä "Drive-by cinema".
Vuonna 2009 Acid Cinema teki Viisikko-aiheisia videoinserttejä Oulun Musiikkivideofestivaalien Pumpeligaalaan.
Vuonna 2010 Kalevassa uutisoitiin fiktiivinen juttu Acid Cineman Mannerheim-elokuvan kuvausten valmistelusta.
Vuonna 2011 Acid Cineman puuhamies Juha Penttinen teki useita kymmeniä videoita Paavo J. Heinosen eduskuntavaalikampanjaan.
Vuonna 2012 Acid Cinema teki useita musiikkivideoita (esim. Musiikkiveljekset-yhtyeelle)
Vuonna 2013 Acid Cinema jatkoi musiikkivideoiden parissa.
Vuonna 2014 Acid CIneman Juha Penttinen teki musiikkivideon ja lyhytelokuvan välimuodon legendaariselle Radiopuhelimet-orkesterille.
Pumpeligaalan insertit Youtubessa
Aiheesta muualla

Acid Cineman Internet-sivut
Findiepedia-artikkeli Acid Cinemasta[vanhentunut linkki]
Kaltio-lehden kirjoittama artikkeli Acid Cinemasta
Kalevan artikkeli Acid Cineman "The Jolly Scoundrel"-elokuvasta 2007[vanhentunut linkki]
Kalevan Acid Cinema-artikkeli 2005[vanhentunut linkki]
Kalevan artikkeli Acid Cineman "Protocop"-elokuvasta 2003[vanhentunut linkki]
Kalevan artikkeli Acid Cineman Mannerheim-elokuvasta 2010[vanhentunut linkki]
Paavo J. Heinosen vaalivideoita
Kalevan juttu Acid Cineman Ouluaiheisesta parodiasta[vanhentunut linkki]
Kalevan artikkeli Radiopuhelimien musiikkivideosta
Seiskan juttu Radiopuhelimien musiikkivideosta.
Soundin juttu Radiopuhelimien musiikkivideosta.
RiistoTV-Uutiset. (Katkelma Radiopuhelimet-Smäidä-musiikkivideosta)
Radiopuhelimet - Smäidä (virallinen musiikkivideo).